Index - Kultúr - Már százötvenezren látták a Sorstalanságot
Már százötvenezren látták a Sorstalanságot
Index 2005.02.21. 19:39 Kapcsolódó cikkek (1)
Sorstalanság (2 DVD) - adatlap Az első héten a filmek akár a reklámkapmány miatt is jól teljesíthetnek, a Sorstalanság viszont a második héten is töretlenül teljesít a magyar mozikban. A tizedik napon, vasárnap a 150 000-ik jegy is elkelt Kertész Imre és Koltai Lajos filmjére - tájékoztatta az Indexet az InterCom.
Csupán összehasonlításul néhány hollywoodi sikerfilm adatai: ugyanennyi idő alatt a Pókember 133 000, Az utolsó szamuráj (Tom Cruise főszereplésével) 114 000, a Nagy Sándor, a hódító (Colin Farrell és Angelina Jolie főszereplésével) 92 000, A minden6ó (Jim Carreyvel) 122 000 nézőt vonzott a magyar filmszínházakba.
A Sorstalanság a diákokat is megmozgatja: az öt városban, Debrecenben, Miskolcon, Győrött, Pécsett és Székesfehérváron meghirdetett ingyenes diákvetítésekre a négyszeres túljelentkezés miatt sorsolással kellett kiválasztani azokat a szerencséseket, akik gálavetítésen tekinthetik meg a filmet, és utána beszélgetésen vehetnek részt az alkotókkal.